ai4bharat/Pralekha huggingface dataset:
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
దేశం లో పరిశోధన సంబంధి ఇకో సిస్టమ్ ను బలపరచడం కోసం పార్లమెంటులో నేశనల్ రిసర్చ్ ఫౌండేశన్ బిల్లు, 2023 ను ప్రవేశపెట్టడాని కి ఆమోదాన్ని తెలియ జేసిన మంత్రిమండలి
నేశనల్ రిసర్చ్ ఫౌండేశన్  బిల్లు, 2023 ను పార్లమెంటు లో ప్రవేశపెట్టడాని కి ప్రధాన మంత్రి శ్రీ నరేంద్ర మోదీ అధ్యక్షత న ఈ రోజు న సమావేశమైన కేంద్ర మంత్రిమండలి ఆమోదాన్ని తెలియ జేసింది. ఈ బిల్లు ఆమోదాన్ని పొందిన అనంతరం ఎన్ఆర్ఎఫ్ ను స్థాపించడాని కి బాట ను పరుస్తుంది. ఈ ఫౌండేశన్ భారతదేశం లోని విశ్వవిద్యాలయాలు, కళాశాల లు, పరిశోధన సంస్థ లు మరియు ఆర్ ఎండ్ డి ప్రయోగశాల లు అన్నింటి లో పరిశోధన కు మరియు అభివృద్ధి  కి అంకురార్పణ, ఎదుగుదల, ప్రోత్సాహం అందజేత ప్రక్రియల తో పరిశోధన మరియు నూతన ఆవిష్కరణ లతో ముడిపడినటువంటి సంస్కృతి ని పెంపొందింప జేస్తుంది.
ఈ బిల్లు కు పార్లమెంటు లో ఆమోదం లభించిన అనంతరం, జాతీయ విద్య విధానం  యొక్క సిఫారసుల కు అనుగుణం గా దేశం లో పరిశోధన లకు ఉన్నత స్థాయి వ్యూహాత్మకమైన దిశ ను అందించడం కోసం ఎన్ఆర్ఎఫ్ పేరిట ఒక అత్యున్నత విభాగాన్ని ఏర్పాటు చేయిస్తుంది. ఈ అత్యున్నత విభాగాన్ని మొత్తం అంచనా వ్యయం అయిదేళ్ల లో  50,000 కోట్ల రూపాయలు ఉంటుంది.
ఎన్ఆర్ఎఫ్ కు పరిపాలక విభాగం గా ద డిపార్ట్ మెంట్ ఆఫ్ సైన్స్ ఎండ్ టెక్నాలజీ  వ్యవహరిస్తుంది. దీనిని వేరు వేరు విభాగాల లో ప్రసిద్ధ పరిశోధకులు మరియు వృత్తి కుశలురు సభ్యులు గా ఉండేటటువంటి ఒక పాలక మండలి పాలిస్తుంది. యొక్క కార్యక్షేత్రం విస్తృతం గా ఉండబోతుంది. దీని ప్రభావం అన్ని మంత్రిత్వ శాఖల పై ఉంటుంది. బోర్డు కు ఎక్స్-అఫీశియో ప్రెసిడెంటు గా ప్రధాన మంత్రి వ్యవహరిస్తారు. మరి అంతేకాకుండా, విజ్ఞాన శాస్త్రం, సాంకేతిక విజ్ఞానం శాఖ ల కేంద్ర మంత్రి, విద్య శాఖ కేంద్ర మంత్రి.. వీరు ఇద్దరు ఎక్స్-అఫీశియో వైస్ ప్రెసిడెంటులు గా ఉంటారు. భారతదేశ ప్రభుత్వాని కి ముఖ్య విజ్ఞాన శాస్త్ర విషయాల సలహాదారు యొక్క అధ్యక్షత న ఏర్పడేటటువంటి ఒక కార్యనిర్వహణ మండలి అనేది యొక్క పనితీరు ను పర్యవేక్షిస్తుంది.
ఎన్ఆర్ఎఫ్ పరిశ్రమ లో, విద్య రంగం లో, ప్రభుత్వ విభాగాల లో మరియు పరిశోధన సంస్థల లో పరస్పరం సహకార ప్రధానమైన కార్యకలాపాల కు దోహదం చేస్తుంది. విజ్ఞాన శాస్త్రం మరియు తత్సంబంధిత మంత్రిత్వ శాఖల కు అదనం గా పరిశ్రమలు మరియు రాష్ట్ర ప్రభుత్వాలు వాటి వంతు తోడ్పాటును అందించడం కోసం ఒక ఇంటర్ ఫేస్ మెకానిజమ్ ను ఎన్ఆర్ఎఫ్ ఏర్పరుస్తుంది. పరిశోధన మరియు అభివృద్ధి ఆర్ & డి రంగం లో సహకారాన్ని ప్రోత్సహించడాని కి పరిశ్రమ చేసే వ్యయాన్ని పెంపొందింప చేయడాని కి వీలుగా ఒక నియంత్రణ ప్రక్రియ ను అమలు లోకి తీసుకు రావడం తో పాటు ఒక విధాన పరమైన ఫ్రేమ్ వర్క్ ను ఏర్పాటు చేయడం అనే అంశాల పై కూడా ఇది ప్రత్యేక శ్రద్ధ ను వహిస్తుంది.
పార్లమెంటు లో ఒక చట్టాన్ని చేయడం ద్వారా 2008 వ సంవత్సరం లో నెలకొల్పిన సైన్స్ ఎండ్ ఇంజీనియరింగ్ రిసర్చ్ బోర్డు  ని కూడా ఈ బిల్లు రద్దు చేసేస్తుంది. దానిని ఎన్ఆర్ఎఫ్ లోకి విలీన పరుస్తుంది. ఎన్ఆర్ఎఫ్ కు ఎస్ఇఆర్ బి యొక్క కార్యకలాపాల కు అదనం గా ఇతర కార్యకలాపాల ను చేపట్టేందుకు కావలసిన ఆజ్ఞాపూర్వక అధికారాలు ధారదత్తం అవుతాయి.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు 181.24 కోట్ల డోసులు అందించారు.
దేశవ్యాప్త క్రియాశీల కేసుల సంఖ్య 25,106
మొత్తం కేసుల్లో క్రియాశీల కేసులు 0.06%
ప్రస్తుత రికవరీ రేటు 98.74%
గత 24 గంటల్లో 2,652 మంది కోలుకున్నారు. దీంతో, కోలుకున్నవారి మొత్తం సంఖ్య 4,24,67,774 కు పెరిగింది.
గత 24 గంటల్లో 1,549 కొత్త కేసులు నమోదయ్యాయి.
రోజువారీ పాజిటివిటీ రేటు 0.40%
వారపు పాజిటివిటీ రేటు 0.40%
గత 24 గంటల్లో చేసిన 3,84,499 కొవిడ్ పరీక్షలతో కలిపి ఇప్పటివరకు 78.30 కోట్ల పరీక్షలు చేశారు.
కమ్యూనికేషన్లు- సమాచార సాంకేతిక విజ్ఞాన మంత్రిత్వ శాఖ
సేవల అందుబాటు , బ్రాడ్ బ్యాండ్  సేవల నాణ్యత ప్రమాణాల సమీక్ష పై సంప్రదింపుల పత్రాన్ని విడుదల చేసిన ట్రాయ్
సౌలభ్య సేవలు  , బ్రాడ్బ్యాండ్  సేవలకు నాణ్యతా ప్రమాణాలపై సమీక్ష అన్న అంశంపై టెలికాం రెగ్యులేటరీ అథారిటీ ఆఫ్ ఇండియా  గురువారం సంప్రదింపుల పత్రాన్ని విడుదల చేసింది.
టెలికమ్యూనికేషన్ సేవల వినియోగదారుల ప్రయోజనాలను పరిరక్షించడానికి సేవా నాణ్యతను నిర్ధారించడాన్ని ట్రాయ్ చట్టం, 1997 తప్పనిసరి చేసింది. ఇందుకు అనుగుణంగా, టెలికాం సేవల కోసం ట్రాయ్ దిగువన పేర్కొన్న నాణ్యమైన సేవా ప్రమాణాలు  నిబంధనలను నోటిఫై చేసింది.
ప్రాథమిక టెలిఫోన్ సేవ , సెల్యులార్ మొబైల్ టెలిఫోన్ సేవ నిబంధనల నాణ్యతా ప్రమాణాలు, 2009 బ్రాడ్బ్యాండ్ సేవ నిబంధనలు 2006, వైర్లెస్ డేటా సేవల నిబంధనలు 2012 కోసం సేవా నాణ్యత ప్రమాణాలు. ఈ నిబంధనలను 4జి వంటి నూతన సాంకేతికతలను ప్రవేశపెట్టడం ఆధారంగా ఎప్పటికప్పుడు సవరించారు.
ట్రాయ్ ముఖ్యంగా 5జి సేవలను ప్రవేశపెట్టిన తర్వాత నుంచి కాల్డ్రాప్స్, నెట్వర్క్ సంబంధ అంశాలకు సంబంధించి వినియోగదారుల నుంచి లెక్కలేనన్ని ఫిర్యాదులను అందుకుంటోంది. త్రైమాసిక క్యూఒసి పనితీరు నివేదికల పై వివరణాత్మక విశ్లేషణపై ఎల్ఎస్ఎ వంటి పెద్ద ప్రాంతంలో త్రైమాసిక పనితీరు అంచనా వ్యవధి కారణంగా, సేవలను అందించేవారు  ఎల్ఎస్ఎ స్థాయిలో మొత్తం క్యూఒఎస్ ప్రమాణాలను నెరవేరుస్తుండగా, సగటు ప్రభావం కారణంగా, కొన్ని ప్రాంతాలలో పేలవమైన సేవల నాణ్యత అనుభవంలోకి వస్తోందని, అథారిటీ పేర్కొంది.
ఇందుకు అనుగుణంగా, క్యూఒఎస్ స్థితిగతులను సన్నిహితంగా వీక్షించేందుకు, ముసాయిదా నిబంధనలు ఎల్ఎస్ఎ స్థాయికి అదనంగా రాష్ట్ర, యుటి స్థాయిలో నెలవారీ క్యూఒఎస్ పనితీరును నివేదించాలని ప్రతిపాదించడం జరిగింది.
వాయిస్, డేటా సేవల కోసం క్యూఒఎస్ పారామితులు, ప్రమాణాలు ప్రస్తుత నిబంధనలలో సాంకేతికంగా సంశయాత్మకంగా ఉన్నాయి. 5జి క్యూఒఎస్ పనితీరును పర్యవేక్షించేందుకు ముసాయిదా నిబంధనలలో 5జి సేవలకు సంబంధించి సహేతుక పదజాలాన్ని కూడా నవీకరించారు.
దేశంలో 2జి & 3 జి నెట్వర్క్లతో పోలిస్తే 4జి & 5జి నెట్వర్క్లు విస్త్రత కవరేజిని అందిస్తుండడంతో, వినియోగదారుల అనుభవాన్ని మెరుగుపరిచేందుకు 4జి & 5జి సేవలకు, ముఖ్యంగా కాల్డ్రాప్స్కు సంబంధించి కఠినమైన పనితీరు ప్రమాణాలను రూపొందించారు.
మంచి క్యూఒఎస్ కోసం నెట్వర్క్ అందుబాటు అనేది ముఖ్యమైన అవసరం. కనుక, వినియోగదారులకు అంతరాయం లేని సేవలు అందేలా చూసేందుకు సేవలు అందించే  నెట్వర్క్ లభ్యత పనితీరును రాష్ట్ర, యుటి స్థాయిలో పర్యవేక్షించాలని ప్రతిపాదించారు.
క్యూఒఎస్ నిబంధనా చట్రాన్ని సరళీకృతం చేసేందుకు, అన్ని వాయిస్, డేటా సేవలకు వాటి అందుబాటు మాధ్యమంతో అంటే, వైర్లైన్, వైర్లెస్ సేవలు రెండింటితో సంబంధం లేకుండా క్యూఒఎస్ ప్రమాణాలతో వ్యవహరించే ఒకే నియంత్రణను కలిగి ఉండాలని ప్రతిపాదించారు. ఇందుకు అనుగుణంగా, ప్రస్తుతం ఉన్న మూడు నిబంధనలను విలీనం చేసి ఒకటే నిబంధనగా చేయాలని ప్రతిపాదించారు.
పైన పేర్కొన్న నేపథ్యంలో, క్యూఒఎస్ సంబంధిత సహేతుక అంశాలను పరిపూర్ణ రీతిలో పరిష్కరించేందుకు, వాటాదారుల నుంచి వ్యాఖ్యలను కోరేందుకు ప్రాధికార సంస్థ సంప్రదింపుల పత్రాన్ని జారీ చేసింది. ఈ సంప్రదింపుల పత్రంపై వాటాదారుల నుంచి లిఖితపూర్వక వ్యాఖ్యలను 20 సెప్టెంబర్ 2023 నాటికి పంపాలని ఆహ్వానించింది. ఏవైనా ప్రతివ్యాఖ్యలు ఉంటే, వాటిని 05 అక్టోబర్ 2023 నాటికి సమర్పించాలని కోరింది. వ్యాఖ్యలను, ప్రతివ్యాఖ్యలను ప్రధానంగా ఎలక్ట్రానిక్ రూపంలో adv-qos1@trai.gov.in అన్న ఇమెయిల్ చిరునామాకు పంపవచ్చు.
సంప్రదింపుల పత్రాన్ని ట్రాయ్ వెబ్సైట్ www.trai.gov.inలో ఉంచడం జరిగింది. ఏదైనా స్పష్టీకరణ/ సమాచారం కోసం ట్రాయ్ సలహాదారు  శ్రీ తేజ్పాల్ సింగ్ ను టెలిఫోన్ నెం. +91-11-2323516లో సంప్రదింవచ్చు.
వ్యవసాయ మంత్రిత్వ శాఖ
పుసా ప్రక్షాళన మరియు పరిశుభ్రపరచే టన్నెల్ను ప్రారంభించిన కేంద్ర వ్యవసాయ శాఖ సహాయ మంత్రి శ్రీ కైలాష్ చౌధురి
భారతీయ వ్యవసాయ పరిశోధన సంస్థ న్యూఢిల్లీ వారి వ్యవసాయ ఇంజనీరింగ్ విభాగం వారు అభివృద్ధిచేసిన పుసా ప్రక్షాళన మరియు పరిశుభ్రం చేసే టన్నెల్ను కేంద్ర వ్యవసాయ మరియు రైతు సంక్షేమ శాఖ సహాయ మంత్రి శ్రీ కైలాష్ చౌధురి ప్రారంభించారు. ఈ కార్యక్రమంలో డిఏఆర్ఇ కార్యదర్శి మరియు ఐసిఏఆర్ డైరెక్టర్ జనరల్ డా. త్రిలోచన్ మహాపాత్ర, ఐసిఏఆర్ –ఐఏఆర్ఐ, న్యూఢిల్లీ సంచాలకులు డా. ఏ.కె. సింగ్ పాల్గొన్నారు.
ఈ పరిశుభ్రత టన్నెల్లో కాలుతో తొక్కితే వచ్చేటట్లుగా ఏర్పాటు చేసిన సబ్బు మరియు నీరుతో చేతులను శుభ్రపరచుకోవడానికి మరియు టన్నెల్లో 20 సెకన్ల పాటు ఫాగింగ్ ఉంటుంది. ఈ టన్నెల్లో ఆరోగ్య విభాగం వారు సూచించిన 0.04% గాఢత గల క్వార్టనెరీ అమ్మోనియం మిశ్రమం ఉపయోగిస్తారు.
పుసా ప్రక్షాళన మరియు పరిశుభ్రపరిచే టన్నెల్ను ప్రారంభించే ముందు కేంద్ర వ్యవసాయ మరియు రైతు సంక్షేమ శాఖ సహాయ మంత్రి శ్రీ కైలాష్ చౌధురికి థర్మల్ స్క్రీనింగ్ చేస్తున్న దృశ్యం
పుసా ప్రక్షాళన మరియు పరిశుభ్రపరిచే టన్నెల్ను ప్రారంభించే ముందు చేతులను శుభ్రపరుచుకుంటున్న కేంద్ర వ్యవసాయ మరియు రైతు సంక్షేమ శాఖ సహాయ మంత్రి శ్రీ కైలాష్ చౌధురి
పుసా ప్రక్షాళన మరియు పరిశుభ్రపరిచే టన్నెల్ను ప్రారంభిస్తున్న కేంద్ర వ్యవసాయ మరియు రైతు సంక్షేమ శాఖ సహాయ మంత్రి శ్రీ కైలాష్ చౌధురి
(పుసా ప్రక్షాళన మరియు పరిశుభ్రపరిచే టన్నెల్ను ప్రారంభించి టన్నెల్ లోపలికి వెళ్ళిన కేంద్ర వ్యవసాయ మరియు రైతు సంక్షేమ శాఖ సహాయ మంత్రి శ్రీ కైలాష్ చౌధురి
ప్రధాన మంత్రి కార్యాలయం
యువజనుల ను వారి రచనా నైపుణ్యాల ను ఉపయోగించుకోవలసింది గాను, భారతదేశ బౌద్ధిక సంపద కు వారి వంతు తోడ్పాటు ను అందించవలసింది గాను ఆహ్వానించిన ప్రధాన మంత్రి
భవిష్యత్తు కాలం లో నాయకత్వ పాత్రల ను పోషించడం కోసం యువ జ్ఞానార్థుల ను సన్నద్ధులను చేయడానికి ఉద్దేశించినటువంటి ‘యువ: ప్రైమ్ మినిస్టర్స్ స్కీమ్ ఫార్ మెంటారింగ్ యంగ్ ఆథర్స్’ ను గురించి తెలుసుకోవలసిందని యువజనుల ను ప్రధాన మంత్రి శ్రీ నరేంద్ర మోదీ ఆహ్వానించారు.
‘‘యువత వారి రచనా ప్రావీణ్యాలను ఉపయోగించుకోవడం కోసం, అలాగే భారతదేశ బౌద్ధిక సంపద కు వారి వంతు తోడ్పాటు ను అందించడం కోసం కూడాను ఒక ఆసక్తిదాయకమైనటువంటి అవకాశం ఇక్కడ లభిస్తోంది. https://innovateindia.mygov.in/yuva/ గురించి మరింత అధిక సమాచారాన్ని పొందండి’’ అని శ్రీ నరేంద్ర మోదీ ఒక ట్వీట్ లో సూచించారు.
యువ మేధస్సుల ను శక్తిమంతంగా మార్చడం పట్ల, భావి నాయకత్వ భూమిక ల కోసం యువ జ్ఞానార్థుల ను తయారు చేయగల ఒక బోధన వ్యవస్థ ను నిర్మించడం పట్ల జాతీయ విద్య విధానం 2020 నొక్కిచెప్తోంది.
ఈ లక్ష్యాన్ని ప్రోత్సహించడం తో పాటు, భారతదేశ స్వాతంత్ర్య 75 సంవత్సరాల ఘటన ను స్మరించుకోవడానికి ‘యువ: ప్రైమ్ మినిస్టర్స్ స్కీమ్ ఫార్ మెంటారింగ్ యంగ్ ఆథర్స్’ పేరు తో తీసుకు వచ్చిన ఒక జాతీయ పథకం ఈ విధమైన రేపటి తరం నాయకుల కు ఒక పునాది ని నిర్మించడం లో ఎంతగానో తోడ్పడనుంది.
ప్రధానం గా, ఈ పథకం భారతదేశం స్వాతంత్ర్యం సాధించుకొన్న అనంతరం 75 సంవత్సరాల కేసి పయనిస్తున్న సమయం లో భారతీయ సాహిత్యం తాలూకు ఆధునిక రాయబారుల ను సన్నద్ధులను చేయడానికి ఉద్దేశించినటువంటిది. పుస్తకాల ప్రచురణ లో భారతదేశం మూడో స్థానం లో ఉంది, స్వదేశీ సాహిత్యం తాలూకు ఈ భాండాన్ని మరింత గా అభివృద్ధి పరచాలి అంటే దీనిని ప్రపంచ రంగస్థలం పైన ఆవిష్కరించడమనేది తప్పనిసరి.
ప్రధాన మంత్రి కార్యాలయం
రాజస్థాన్ లోని కోటా లో ఒక నావ బోల్తా పడి ప్రాణనష్టం జరిగినందుకు విచారాన్ని వ్యక్తం చేసిన ప్రధాన మంత్రి
రాజస్థాన్ లోని కోటా లో ఒక నావ బోల్తా పడి ప్రాణనష్టం జరగడం పట్ల ప్రధాన మంత్రి శ్రీ నరేంద్ర మోదీ విచారాన్ని వ్యక్తం చేశారు.
‘‘రాజస్థాన్ లోని కోటా లో ఒక నావ తలకిందులైందని తెలుసుకొని, నేను బాధపడ్డాను. ఈ ఘటనలో దగ్గరి సంబంధీకుల ను కోల్పోయిన వారి శోకంలో నేను సైతం పాలుపంచుకొంటున్నాను’’ అని ఒక ట్వీట్ లో ప్రధాన మంత్రి పేర్కొన్నారు.
ప్రధాన మంత్రి కార్యాలయం
న్యూ ఢిల్లీ లోజరుగనున్న జి-20 శిఖర సమ్మేళనం మనుష్య ప్రధానమైనటువంటి మరియు అన్ని వర్గాల నుకలుపుకొని పోయేటటువంటి అభివృద్ధి దిశ లో ఒక క్రొత్త బాట ను పరుస్తుంది: ప్రధానమంత్రి
జి-20 కి భారతదేశం అధ్యక్ష బాధ్యతలు నిర్వహించడం అనేది అన్ని వర్గాల ను కలుపుకొనిముందుకు పోయేటటువంటి, మహత్వాకాంక్ష కలిగినటువంటి, నిర్ణయాత్మకమైనటువంటి మరియు చేత లు ప్రధానం గా ఉన్నటువంటిది గా ఉన్నది
వరుస లోని చివరి వ్యక్తి కి సహా, ఆదరణ కు నోచుకోకుండామిగిలి పోయినటువంటి వర్గాల కు సేవ చేయాలన్న గాంధీ గారి ఆశయాన్ని నెరవేర్చడం ప్రధానం
న్యూ ఢిల్లీ లో జరిగే జి-20 శిఖర సమ్మేళనం మనుష్య ప్రధానమైన మరియు సమ్మిళితమైన అభివృద్ధి లో ఒక క్రొత్త బాట ను పరచగలదన్న విశ్వాసాన్ని ప్రధాన మంత్రి శ్రీ నరేంద్ర మోదీ వ్యక్తం చేశారు. జి-20 కి భారతదేశం అధ్యక్షత వహించడం అనేది సమాజం లో అన్ని వర్గాల ను కలుపుకొని వెళ్ళేటటువంటి, మహత్వాకాంక్ష కలిగినటువంటి, నిర్ణయాత్మకమైనటువంటి మరియు చేత లు ప్రధానంగా ఉండేటటువంటిది గా ఉందని, గ్లోబల్ సౌథ్ దేశాల అభివృద్ధి సంబంధి ఆందోళనల ను ఎలుగెత్తి చాటడం జరిగిందని ఆయన స్పష్టం చేశారు.
సమాజం లో ఆదరణ కు నోచుకోకుండా దూరం గా అట్టిపెట్టినటువంటి వర్గాల వారి కి సేవల ను అందించాలన్న గాంధీ గారి ఆశయాన్ని అనుసరించడానికి ఉన్న ప్రాముఖ్యాన్ని గురించి ప్రధాన మంత్రి ప్రముఖం గా ప్రకటిస్తూ, భారతదేశం ప్రగతి ని ముందుకు తీసుకు పోవడం కోసం మనుష్య ప్రధానమైన మార్గాన్ని అవలంబించడాని కి పెద్ద పీట ను వేస్తోందన్నారు.
‘ఒక భూమి’, ‘ఒక కుటుంబం’, మరియు ‘ఒక భవిష్యత్తు’ సంబంధి సదస్సుల కు తాను అధ్యక్షత వహించనున్నట్లు ప్రధాన మంత్రి తెలియ జేశారు. మరింత బలమైనటువంటి, స్థిరమైనటువంటి, అన్ని వర్గాల కు స్థానం ఉండేటటువంటి మరియు సమతుల్యమైనటువంటి వృద్ధి ని ముందుకు తీసుకు పోవడం సహా ప్రపంచ సముదాయం ఎదుర్కొంటున్న అనేక ఆందోళనకర అంశాలు ఈ సదస్సుల లో ప్రస్తావన కు వస్తాయి. మైత్రి మరియు సహకార బందాలను గాఢతరం గా మలచడం కోసం అనేక మంది నాయకుల తోను, ప్రతినిధి వర్గం యొక్క ప్రముఖఉల తోను ద్వైపాక్షిక సమావేశాల ను కూడా జరపనున్న సంగతి ని ఆయన ప్రస్తావించారు.
మాన్య రాష్ట్రపతి 2023 సెప్టెంబర్ 9 వ తేదీ నాడు నేతల కు రాత్రి భోజనం కార్యక్రమాన్ని ఏర్పాటు చేయనున్నారని కూడా ప్రధాన మంత్రి తెలియజేశారు. నేత లు 2023 సెప్టెంబర్ 10వ తేదీన రాజ్ ఘాట్ కు వెళ్ళి గాంధీ మహాత్ముని కి శ్రద్ధాంజలి ని సమర్పించనున్నారు. అదే రోజు న ముగింపు కార్యక్రమం లో, జి-20 నేత లు ఆరోగ్యకరమైన ‘ఒక భూమి’ , ‘ఒక కుటుంబం’, ఒక స్థిరమైనటువంటి మరియు న్యాయబద్ధమైనటువంటి ‘ఒకే భవిష్యత్తు’ కోసం వంటి తమ తమ సామూహిక దృష్టికోణాన్ని వెల్లడిస్తారు.
ప్రధాన మంత్రి ఎక్స్ మాధ్యం ద్వారా కొన్ని ట్వీట్ లలో -
‘‘భారతదేశం 2023 సెప్టెంబరు తొమ్మిదో, పదో తేదీల లో న్యూ ఢిల్లీ లోని ప్రతిష్టాత్మకమైన భారత్ మండపమ్ లో జి-20 తాలూకు పద్దెనిమిదో శిఖర సమ్మేళనాని కి ఆతిథేయి గా వ్యవహరించడాని కి సంతోష పడుతున్నది. ఇది భారతదేశం నిర్వహిస్తున్నటువంటి మొట్టమొదటి జి-20 శిఖర సమ్మేళనం. రాబోయే రెండు రోజుల లో ప్రపంచ నేతల తో సార్థక చర్చలు జరపడానికి నేను ఉత్సుకత తో ఉన్నాను.
న్యూ ఢిల్లీ లో జరిగే జి-20 శిఖర సమ్మేళనం మనుష్య ప్రధానమైనటువంటి మరియు సమ్మిళితమైనటువంటి అభివృద్ధి లో ఒక క్రొత్త బాట ను పరుస్తుందని నేను గట్టి గా నమ్ముతున్నాను.’’ అని పేర్కొన్నారు.
ఆర్థిక మంత్రిత్వ శాఖ
రెండవ బ్రిక్స్ ఆర్థిక మంత్రులు, సెంట్రల్ బ్యాంక్ గవర్నర్ల సమావేశానికి హాజరైన కేంద్ర ఆర్థిక మంత్రి శ్రీమతి నిర్మలా సీతారామన్
బ్రిక్స్ చైనా అధ్యక్షతన జరిగిన రెండవ బ్రిక్స్ ఆర్థిక మంత్రులు, సెంట్రల్ బ్యాంక్ గవర్నర్ల  సమావేశంలో కేంద్ర ఆర్థిక, కార్పొరేట్ వ్యవహారాల మంత్రి శ్రీమతి నిర్మలా సీతారామన్ వర్చువల్ మోడ్ ద్వారా పాల్గొన్నారు. బ్రిక్స్ ఆర్థిక సహకార ఎజెండా 2022 ఫలితాలతో పాటు పలు అంశాలపై చర్చించనున్నారు. బ్రిక్స్ ఆర్థిక మంత్రులు, సెంట్రల్ బ్యాంక్ గవర్నర్ల ఉమ్మడి ప్రకటన, మౌలిక సదుపాయాల పెట్టుబడులు, కొత్త అభివృద్ధి బ్యాంక్, బ్రిక్స్ థింక్ ట్యాంక్ నెట్వర్క్పై సమాలోచనలు జరుపుతారు.
సుస్థిరమైన, సమ్మిళితమైన వృద్ధి పథాన్ని పునర్నిర్మించడం కోసం బ్రిక్స్.. విభిన్న అంశాలపై చర్చలు, అనుభవాలు, సవాళ్ళను పరస్పరం పంచుకునే విధానాలు సులభతరం చేయడానికి ఒక వేదికగా బ్రిక్స్ కొనసాగాలని శ్రీమతి సీతారామన్ చెప్పారు.
భారతదేశ వృద్ధి దృక్పథం పై మాట్లాడుతూ, ఆర్థిక మంత్రి భారత ఆర్థిక వృద్ధికి పెట్టుబడులతో పాటు సరైన ఆర్థిక వ్యయం మద్దతుగా కొనసాగుతుందని, సూక్ష్మ స్థాయిలో అందరినీ కలుపుకొని పోయే సంక్షేమం ద్వారా స్థూల స్థాయిలో వృద్ధి ఆలోచన ఆధారంగా ఆర్థిక వ్యవస్థకు బలం చేకూరుతోంది అన్నారు.
బ్రిక్స్ ఆర్థిక మంత్రులు, సెంట్రల్ బ్యాంక్ గవర్నర్లు ఇతర వారసత్వ బ్రిక్స్ ఫైనాన్స్ సమస్యలైన ఇన్ఫ్రాస్ట్రక్చర్ ఇన్వెస్ట్మెంట్, న్యూ డెవలప్మెంట్ బ్యాంక్ , బ్రిక్స్ కంటింజెంట్ రిజర్వ్ అరేంజ్మెంట్  మొదలైన వాటిపై కూడా చర్చించారు.
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
2023 సంవత్సరంలో 455 తాజా దాఖలు కేసులు నమోదు కాగా 188% రేటుతో అత్యధికంగా మొత్తం 854 వినియోగదారుల కేసులను ఎన్ సి డి ఆర్ సీ విజయవంతంగా పరిష్కరించింది.
కేసుల నమోదు కంటే కేసుల పరిష్కారమే ఎక్కువ
భారతదేశంలోని అత్యున్నత వినియోగదారుల రక్షణ సంస్థ అయిన నేషనల్ కన్స్యూమర్ డిస్ప్యూట్ రిడ్రెసల్ కమిషన్  మరియు వినియోగదారుల వ్యవహారాల విభాగం ఆగస్టు 2023 సంవత్సరంలో 455 తాజా దాఖలు కేసులు నమోదు కాగా 188% రేటుతో అత్యధికంగా మొత్తం 854 వినియోగదారుల కేసులను ఎన్ సి డి ఆర్ సీ విజయవంతంగా పరిష్కరించింది. ఈ ముఖ్యమైన కేసుల పరిష్కారం వినియోగదారుల న్యాయమైన వారి సమస్యలను పరిష్కరించడానికి సమర్థవంతమైన యంత్రాంగాన్ని అందించడంలో ఎన్ సి డి ఆర్ సీ యొ అంకితభావాన్ని ప్రతిబింబిస్తుంది.
2023 సంవత్సరంలో వినియోగదారుల కేసుల పరిష్కారాన్ని ఎన్ సి డి ఆర్ సీ గణనీయంగా మెరుగుపరిచింది. ఈ విజయం వినియోగదారుల హక్కులను పరిరక్షించడంలో మరియు ఫిర్యాదులను సత్వరమే పరిష్కరించడంలో వారి అచంచలమైన నిబద్ధతను నొక్కి చెబుతుంది.
ఎన్ సి డి ఆర్ సీ అధ్యక్షుని వేగవంతమైన చర్యలు, క్రమబద్ధీకరించబడిన ప్రక్రియలు మరియు ఈ-దాఖిల్ వంటి అధునాతన సాంకేతికతతో, కేసులు గతంలో కంటే వేగంగా పరిష్కరించబడుతున్నాయి. వినియోగదారుల కేసులను క్రమం తప్పకుండా పర్యవేక్షించే విభాగం ఈశాన్య రాష్ట్రాలకు గౌహతిలో 2 డిసెంబర్ 2022న మరియు ఉత్తరాది రాష్ట్రాలకు 10 ఏప్రిల్ 2023న చండీగఢ్లో ప్రాంతీయ వర్క్షాప్లను నిర్వహించింది. ప్రాంతీయ వర్క్షాప్లలో, వినియోగదారుల కేసుల పెండింగ్ల సమస్య హైలైట్ చేయబడింది మరియు దాని పరిష్కారాలను చర్చించారు. శాఖ తదుపరి దక్షిణాది రాష్ట్రాలకు ప్రాంతీయ వర్క్షాప్ను 29 సెప్టెంబర్ 2023న విశాఖపట్నంలో నిర్వహించనుంది. డిపార్ట్మెంట్ వినియోగదారుల కమీషన్లలో పెండింగ్ను తగ్గించడానికి బీమా మరియు రియల్ ఎస్టేట్ రంగానికి నిర్దిష్ట మేధోమథన సదస్సులను నిర్వహించింది. జార్ఖండ్, మధ్యప్రదేశ్, కర్ణాటక, రాజస్థాన్, బీహార్, మహారాష్ట్ర మరియు కేరళ వంటి వివిధ రాష్ట్రాలలో రాష్ట్ర-నిర్దిష్ట సమావేశాలు కూడా కార్యదర్శి చే నిర్వహించబడ్డాయి, దీనికి రాష్ట్ర కమీషన్ల అధ్యక్షులు/సభ్యులు మరియు ప్రధాన కార్యదర్శులు/కార్యదర్శులు హాజరయ్యారు. సంబంధిత రాష్ట్ర ప్రభుత్వాలు కేసుల సమర్ధవంతంగా సత్వరం పరిష్కరించడంలో రాష్ట్రాలు ఎదుర్కొంటున్న సవాళ్లను పరిష్కరించడంపై చర్చలు జరిగాయి.
కేసుల పరిష్కారంలో అదే వేగాన్ని కొనసాగించడానికి డిపార్ట్మెంట్ వినియోగదారుల కమీషన్లలో ఈ-దాఖిల్ ద్వారా కేసులను దాఖలు చేయడాన్ని తప్పనిసరి చేసింది. త్వరలో ఈ-దాఖిల్లో వీ సీ ఫీచర్ను ప్రారంభించబోతోంది. ఆర్టిఫిషియల్ ఇంటెలిజెన్స్ పరిధి వేగంగా పెరుగుతున్నందున, జాతీయ, రాష్ట్ర మరియు జిల్లా వినియోగదారుల కమీషన్లలో కేసుల పెండింగ్ను తగ్గించడంలో ఏ ఐ సౌకర్యాలను ఉపయోగించడంపై విభాగం శ్రద్ద వహిస్తోంది. వినియోగదారు కమీషన్లలో దాఖలు చేయబడిన కేసు ఏ ఐ ద్వారా విశ్లేషించబడుతుంది అలాగే కేసు యొక్క సారాంశాన్ని ఏ ఐ రూపొందిస్తుంది తద్వారా కేసును పరిష్కరించడంలో ఏ ఐ మరిన్ని చర్యలు చేపడుతుంది.
ఆరోగ్య, కుటుంబ సంక్షేమ మంత్రిత్వ శాఖ
జెనీవాలో జరుగుతున్న 76వ ప్రపంచ ఆరోగ్య సదస్సులో ప్రసంగించనున్న డా.మన్సుఖ్ మాండవీయ
సార్వత్రిక ఆరోగ్య రక్షణ, ప్రజారోగ్య అత్యవసర పరిస్థితులు, ఆరోగ్యం & శ్రేయస్సు, ప్రభావవంతమైన & సమర్థవంతమైన ప్రపంచ ఆరోగ్య సంస్థ  వంటి ప్రధాన అంశాలపై చర్చలు
స్విట్జర్లాండ్లోని జెనీవాలో ఈ నెల 21వ తేదీ నుంచి 30వ తేదీ వరకు జరిగే 76వ ప్రపంచ ఆరోగ్య సదస్సులో భారతదేశ ఆరోగ్య శాఖ మంత్రి డా.మన్సుఖ్ మాండవీయ పాల్గొని, భారతదేశం తరపున ప్రాతినిధ్యం వహిస్తారు.
ఆరోగ్యకరమైన ప్రపంచం సృష్టిలో భారతదేశ నిబద్ధతకు అనుగుణంగా, 'హీల్ ఇన్ ఇండియా అండ్ హీల్ బై ఇండియా' పేరిట జరిగిన ఉప కార్యక్రమంలో కేంద్ర మంత్రి కీలకోపన్యాసం చేస్తారు. వైద్య విలువల ప్రయాణాల విభాగంలో భారతదేశ సహకారం, 2025 నాటికి టీబీ రహిత భారతదేశం సంకల్పాన్ని స్పష్టం చేసే 'టుగెదర్ వియ్ ఫైట్ ఎగైనెస్ట్ టీబీ' కార్యక్రమంలోనూ మాట్లాడతారు.
ఈ నెల 24వ తేదీ వరకు కొనసాగనున్న పర్యటనలో భాగంగా, డా.మాండవీయ ప్రపంచ దేశాల ప్రతినిధులతో ద్వైపాక్షిక సమావేశాలకు హాజరవుతారు. దేశాల మధ్య ఆరోగ్య సంరక్షణ సహకారంలో అవకాశాలు పెంపొందించేలా చర్చలు జరుపుతారు. మీడియా ప్రతినిధులతో ముఖాముఖిలో పాల్గొంటారు. ఈ ద్వైపాక్షిక సమావేశాల్లో సింగపూర్, ఫ్రాన్స్, నెదర్లాండ్స్, అమెరికా, బంగ్లాదేశ్, అర్జెంటీనా, బ్రెజిల్, ఖతార్, బిల్ అండ్ మెలిండా గేట్స్ ఫౌండేషన్ ప్రతినిధులు పాల్గొంటారు. దీంతోపాటు, బ్రిక్స్  ప్రతినిధులతో జరిగే సమావేశానికి కూడా కేంద్ర మంత్రి హాజరవుతారు.
సార్వత్రిక ఆరోగ్య రక్షణ, ప్రజారోగ్య అత్యవసర పరిస్థితులు, ఆరోగ్యం & శ్రేయస్సు, ప్రపంచ దేశాల సహకారం & భాగస్వామ్య ప్రాముఖ్యతను పెంచే మరింత ప్రభావవంతమైన & సమర్థవంతమైన ప్రపంచ ఆరోగ్య సంస్థ , స్థితిస్థాపకంగా ఉండే ప్రపంచ స్థాయి ఆరోగ్య వ్యవస్థను నిర్మించడం, విలువ ఆధారిత ఆరోగ్య సంరక్షణ ద్వారా సార్వత్రిక ఆరోగ్య రక్షణ సాధించడానికి సమిష్టిగా కృషి చేయడం వంటి అంశాలు ఈ సదస్సు ముఖ్య అజెండాలో ఉన్నాయి.
పెట్రోలియం- సహజ వాయువుల మంత్రిత్వ శాఖ
7 అక్టోబర్ 2022న భారత్ - అమెరికా స్ట్రాటజిక్ క్లీన్ ఎనర్జీ పార్ట్నర్షిప్పై  మంత్రివర్గస్థాయి చర్చలు
- ఈ చర్చలకు సహ-అధ్యక్షులుగా భారత పెట్రోలియం మరియు సహజ వాయువు శాఖ మంత్రి శ్రీ హర్దీప్ ఎస్ పూరి, అమెరికా దేశ ఇంధన కార్యదర్శి జెన్నిఫర్ గ్రాన్హోమ్లు
- వాతావరణాన్ని తట్టుకునే పట్టణ మౌలిక సదుపాయాలపై ప్రపంచ బ్యాంకు అధికారులతో సంభాషించనున్న శ్రీ హర్దీప్ ఎస్. పూరి
కేంద్ర పెట్రోలియం మరియు సహజ వాయువు మరియు గృహనిర్మాణం మరియు పట్టణ వ్యవహారాల మంత్రి శ్రీ హర్దీప్ ఎస్ పూరి 6-11 అక్టోబర్ 2022 వరకు అమెరికా పర్యటన చేయనున్నారు. పర్యటనలో భాగంగా మంత్రి వాషింగ్టన్ డీసీ, అమెరికా హ్యూస్టన్లోని అధికారిక మరియు వ్యాపార ప్రతినిధి బృందానికి నాయకత్వం వహించనున్నారు. వాషింగ్టన్ డీసీలో గౌరవనీయులైన మంత్రి అమెరికా -ఇండియా స్ట్రాటజిక్ క్లీన్ ఎనర్జీ పార్ట్నర్షిప్  యొక్క మంత్రివర్గ స్థాయి చర్చలలో కూడా మంత్రి పాల్గొననున్నారు. 7 అక్టోబర్ 2022న అమెరికాలోని ఇంధన కార్యదర్శి జెన్నిఫర్ గ్రాన్హోమ్తో కలిసి ఈ చర్చలను మంత్రి
నిర్వహించనున్నారు. ఏప్రిల్ 2021లో వాతావరణంపై జరిగిన లీడర్స్ సమ్మిట్లో గౌరవనీయులైన ప్రధాన మంత్రి శ్రీ నరేంద్ర మోడీ మరియు అమెరికా అధ్యక్షుడు జో బిడెన్లు ప్రకటించిన అమెరికా-ఇండియా క్లైమేట్ అండ్ క్లీన్ ఎనర్జీ ఎజెండా-2030 భాగస్వామ్య ఒప్పందం అనుగుణంగా యుఎస్ఐఎస్సీఈపీ పునరుద్ధరించబడింది. ఈ భాగస్వామ్యం శక్తి భద్రత మరియు ఆవిష్కరణలను ముందుకు తీసుకువెళుతుంది; అభివృద్ధి చెందుతున్న క్లీన్ ఎనర్జీ టెక్నాలజీలను పెంచడం; మరియు 5 కీలకమైన స్తంభాల వంటి అంశాల ద్వారా సాంకేతిక పరిష్కారాలను అమలు చేయడానికి సంబంధించినది:
 బాధ్యతాయుతంగా ఆయిల్ మరియు గ్యాస్ సరఫరా  పవర్ మరియు ఇంధన సామర్థ్యం  పునరుత్పాదక శక్తి  సుస్థిర అభివృద్ధి  అత్యాధునిక ఇంధనాలు మరియు సాంకేతికతలు. వాతావరణాన్ని తట్టుకుని నిలిచే మేటి పట్టణ మౌలిక సదుపాయాలపై గౌరవ మంత్రి ప్రపంచ బ్యాంకు అధికారులతో కూడా చర్చిస్తారు.. వాషింగ్టన్ డీసీలో అమెరికా ఇండియా బిజినెస్ కౌన్సిల్తో మరియు హ్యూస్టన్లో అమెరికా ఇండియా స్ట్రాటజిక్ పార్టనర్షిప్ ఫోరమ్తో జరిగే రెండు ఎగ్జిక్యూటివ్ రౌండ్టేబుల్స్లో కూడా మంత్రి పాల్గొంటారు. గౌరవనీయులైన మంత్రి US ఆధారిత ఇంధన సంస్థల CEO లతో కూడా చర్చలు జరుపుతారు.
అమెరికా కేంద్రంగా పని చేస్తున్న ఇందరన సంస్థల సీఈఓలతో కూడా మంత్రి చర్చలు జరపనున్నారు.
మంత్రిమండలి
నేశనల్ ఇన్స్టిట్యూట్ ఆఫ్ మైనర్స్ హెల్త్ ను ఐసిఎంఆర్- నేశనల్ ఇన్స్టిట్యూట్ ఆఫ్ ఆక్యుపేశనల్ హెల్త్ తో విలీనానికి / అమాల్గమేశన్ కు ఆమోదం తెలిపిన మంత్రివర్గం
గనుల మంత్రిత్వ శాఖ  పరిధి లో ఒక స్వతంత్ర ప్రతిపత్తి కలిగిన సంస్థ గా ఉన్నటువంటి నేశనల్ ఇన్స్టిట్యూట్ ఆఫ్ మైనర్స్ హెల్త్ ను రద్దు చేసి మరియు దానిని అన్ని ఆస్తుల తో, అప్పుల తో ఆరోగ్యం & కుటుంబ సంక్షేమం మంత్రిత్వ శాఖ  కు చెందినటువంటి ఎన్ఐఎంహెచ్ యొక్క ఐసిఎంఆర్- నేశనల్ ఇన్స్టిట్యూట్ ఆఫ్ ఆక్యుపేశనల్ హెల్త్ తో విలీనం చేయడానికి / అమాల్గమేశన్ కు; దీనితో పాటు ఎన్ఐఎంహెచ్ తాలూకు ఉద్యోగులందరిని అదే పోస్టు / కేసు వారీ పే స్కేల్/ పోస్ట్ తో ఎన్ఐఒహెచ్ లో చేర్చుకోవడం తో పాటు వారి యొక్క వేతనాన్ని పరిరక్షించడానికి ప్రధాన మంత్రి శ్రీ నరేంద్రమోదీ అధ్యక్షత న సమావేశమైన కేంద్ర మంత్రివర్గం ఆమోదం తెలిపింది. రద్దు కు దారి తీసేందుకు అవసరమైన చర్యల ను, అలాగే ఎన్ఐఒహెచ్ తో ఎన్ఐఎంహెచ్ యొక్క విలీనాని కి / అమాల్గమేశన్ కు తీసుకోవలసిన చర్యల ను ఎన్ఐఎంహెచ్, ఐసిఎంఆర్, ఎన్ఐఒహెచ్, ఎంఒఎమ్, ఇంకా డిపార్ట్ మెంట్ ఆఫ్ హెల్త్ రిసర్చ్ , ఎంఒహెచ్ & ఎఫ్ డబ్ల్యు లు తీసుకొంటాయి.
ప్రభావం:
ఎన్ఐఒహెచ్ లో ఎన్ఐఎంహెచ్ విలీనం / అమాల్గమేశన్ అనేది ప్రజా ధనాన్ని సమర్ధమైన రీతి లో నిర్వహించడం తో పాటు వృత్తి సంబంధ ఆరోగ్య రంగం లో ఉభయ సంస్థల కు వాటి వాటి ప్రావీణ్యాన్ని మరింత వృద్ధిపరచుకోవడం లో ప్రయోజనకారి కాగలదు.
పూర్వరంగం:
ఎన్ఐఎంహెచ్ ను భారత ప్రభుత్వం 1990వ సంవత్సరం లో ఏర్పాటు చేసింది. దీని ని కర్నాటక సొసైటీల నమోదు చట్టం, 1960 పరిధి లో ఒక సొసైటీ గా నమోదు చేయడమైంది. ఎన్ఐఎంహెచ్ యొక్క నమోదిత కార్యాలయం కర్నాటక లోని కోలార్ గోల్డ్ ఫీల్డ్స్ లోను, కేంద్రీయ ప్రయోగ శాల నాగ్ పుర్ లోను ఉన్నాయి. ఈ సంస్థ ఆక్యుపేశనల్ హెల్త్ అండ్ హైజీన్ లో అప్లయ్ డ్ రిసర్చ్ కార్యకలాపాలను నిర్వహిస్తోంది. అంతేకాక, గనుల తవ్వకం మరియు ఖనిజాధారిత పరిశ్రమ కు అవసరమైన సాంకేతిక మద్ధతు సంబంధ సేవల ను సమకూర్చడం లో ఈ సంస్థ ది అందె వేసిన చేయి గా ఉంది. అభివృద్ధి మరియు పరిశోధన ద్వారా గనుల తవ్వకం ప్రక్రియ భద్రం గా ఉండేటట్లు ఈ సంస్థ పాటు పడుతున్నది.
కాగా, ఎన్ఐఒహెచ్ ప్రత్యేకం గా శ్రద్ధ వహిస్తున్నటువంటి రంగాల లో ఆక్యుపేశనల్ హైజీన్ మరియు ఆక్యుపేశనల్ మెడిసిన్ లతో సహా ఆక్యుపేశనల్ హెల్త్ కు సంబంధించిన అనేక రంగాలు కలసి ఉన్నాయి. స్వతంత్ర ప్రతిపత్తి కలిగిన సంస్థల పని తీరు ను, ప్రదర్శన ను సమీక్షించిన వ్యయ నిర్వహణ సంఘం  ఇతర అంశాల తో పాటు, ‘‘ఒకే విధమైనటువంటి లక్ష్యాలు కలిగిన సంస్థల ను వాటి కార్యకలాపాల లో సమన్వయాన్ని ప్రోత్సహించేందుకు, అలాగే ఖర్చు ను తగ్గించేందుకు వాటి విలీనాన్ని పరిశీలించాలి’’ అంటూ సిఫారసు చేసింది. దీని కి అనుగుణం గానే, ఎన్ఐఎంహెచ్ ను ఎన్ఐఒహెచ్ తో విలీన పరచాలని కూడా సిఫారసు చేసింది.(
ఆరోగ్య, కుటుంబ సంక్షేమ మంత్రిత్వ శాఖ
4 రాష్ట్రాలకు కేంద్ర బృందాలను పంపనున్న ఆరోగ్య మంత్రిత్వశాఖ
కరోనా కట్టడి, నిఘా, పరీక్షలు, చికిత్సలో సాయం చేయనున్న కేంద్ర బృందాలు
అకస్మాత్తుగా కోవిడ్ కేసులు పెరుగుతున్నట్టు గమనించిన నాలుగురాష్ట్రాలకు ఉన్నత స్థాయి కేంద్ర బృందాలను పంపాలని ఆరోగ్య, కుటుంబ సంక్షేమ మంత్రిత్వశాఖ నిర్ణయించింది. ఉత్తర ప్రదేశ్, జార్ఖండ్, చత్తీస్ గఢ్, ఒడిశా రాష్ట్రాలలో కోవిడ్ కేసుల ఆకస్మిక పెరుగుదలతో బాటు మరణాల సంఖ్య కూడా పెరిగినట్టు కేంద్రం గుర్తించింది.
ఈ కేంద్ర బృందాలు కరోనా కట్టడి, నిఘా, పరీక్షలు, చికిత్సలో అక్కడి రాష్ట్ర ప్రభుత్వాల కృషికి తోడుగా తమవంతు సాయం చేస్తాయి. సకాలంలో పరీక్షలు జరపటం, సత్వరం చికిత్స అందేలా చూడటం లాంటి పనుల్లో సమర్థంగా వ్యవహరించటానికి. ఆ సందర్భంగా ఎదురయ్యే రకరకాల సవాళ్లను ఎదుర్కోవటానికి అక్కడి రాష్ట్రప్రభుత్వాధికారులకు మార్గదర్శనం చేస్తాయి.
వివిధ రంగాల నిపుణులతో కూడిన ఈ బృందాలలో ఒక ప్రజారోగ్యనిపుణుడు, ఒక సంక్రమణ రోగాల నిపుణుడు ఉంటారు.
ఈ నాలుగు రాష్ట్రాలలోనూ ఉత్తరప్రదేశ్ లో గరిష్ఠంగా 54,666మంది కరోనా బాధితులు ప్రస్తుతం చికిత్సలో ఉండగా ఆ తరువాత మూడు స్థానాల్లో ఒడిశా , చత్తీస్ గఢ్  జార్ఖండ్  ఉన్నాయి. ఇప్పటివరకు నమోదైన మొత్తం కేసుల సంఖ్య దృష్ట్యా చూస్తే ఉత్తరప్రదేశ్ లో 2,25,632, ఒడిశాలో 1,00,934, జార్ఖండ్ లో 38,435, చత్తీస్ గఢ్ లో 30,092 కేసులు నమోదయ్యాయి. అధిక సంఖ్యలో 3423 మరణాలు నమోదైంది కూడా ఉత్తరప్రదేశ్ లోనే. ఒడిశా, జార్ఖండ్, చత్తీస్ గఢ్ రాష్ట్రాల్లో482, 410, 269 మరణాలు నమోదయ్యాయి.
ప్రస్తుతం తీసుకుంటున్న చర్యల్లో భాగంగా కేంద్ర ప్రభుత్వం ఎప్పటికప్పుడు వివిధ రాష్ట్రాల్లో నెలకొన్న పరిస్థితిని సమీక్షిస్తూ, అవసరమైన రాష్ట్రాలకు కేంద్ర బృందాలను పంపుతోంది. అక్కడి రాష్ట్ర అధికారులతో మాట్లాడి సాధికార సమాచారం తెలుసుకోవటం, వారి కార్యకలాపాలను బలోపేతం చేయటం, ఏవైనా అవరోధాలు ఉంటే వాటిని తొలగించటం ఈ బృందాలు చేస్తున్న పని.